મંદીના ડાકલા વચ્ચે સાઉથ ગુજરાતની ટેક્સટાઇલ, ડાયમંડ, કેમિકલ્સ સહિતની વિવિધ ઇન્ડસ્ટ્રીઓએ કારીગરોને કુલ રૂ.175 કરોડનું બોનસ ચૂકવાયુ છે. લેબર વિભાગના વર્તુળોનું કહેવું છે કે, દક્ષિણ ગુજરાતમાં કાર્યરત ટેક્સટાઇલ, ડાયમંડ, કેમિકલ્સ સહિતની ઇન્ડસ્ટ્રીઓએ શ્રમિકોને રૂ.175 કરોડનું બોનસ આ વર્ષે દિવાળી દરમ્યાન ચૂકવણી કર્યું છે. ઉલ્લેખનીય છે કે, શહેરમાં 75 હજાર ટેક્સટાઇલ ટ્રેડર્સ, 50 હજાર વિવર્સ, 450 ડાઇંગ મિલ તથા 25 હજાર એમ્બ્રોડરીના એકમો તથા 2000થી વધુ લેસ અને ધૂપિયનના ઉત્પાદકો સાથે એકમાત્ર ટેક્સટાઇલમાં જ 15 લાખથી વધુ કારીગરો નભે છે. જ્યારે ડાયમંડ ઉદ્યોગની વાત કરીયે તો 6000થી વધુ યુનિટ્સમાં 5 લાખથી વધુ રત્નકલાકારો અને કર્મચારીઓ રોજગારી મેળવે છે. ડાયમંડ ઇન્ડસ્ટ્રીમાં બોનસ રૂપે અડધો તો કોઇક જગ્યાએ આખો પગાર આપવામાં આવતો હોઇ છે.